b'\n_START_ARTICLE_\nNarodni park Waterberg\n_START_SECTION_\nGeologija\n_START_PARAGRAPH_\nWaterberg je bil prvotno skupaj s 70 km jugozahodno oddaljenim hribom Etjo (2082 m) in nekaj kilometrov ju\xc5\xbeno le\xc5\xbee\xc4\x8dim Malim Waterbergom (1930 m) del veliko ve\xc4\x8dje planote, ki je nastala pred 120\xe2\x80\x93190 milijoni let v obdobju karoo. Pred 150 milijoni let je bilo obmo\xc4\x8dje uravnano zaradi preperevanja okoli\xc5\xa1kega mehkej\xc5\xa1ega materiala._NEWLINE_Mehek in \xc4\x8dvrst pesek na neprepustni podlagi, ki je nekoliko vi\xc5\xa1ja od okoli\xc5\xa1kega terena, je omogo\xc4\x8dil razli\xc4\x8dne habitate. Pe\xc5\xa1\xc4\x8denjak sprejema de\xc5\xbe kot goba. Voda pronica navzdol in se pojavi na robu, ki je rahlo nagnjen na jugovzhod, kjer se na mejni plasti pojavljajo izviri.\n_START_SECTION_\nRastlinstvo in \xc5\xbeivalstvo\n_START_PARAGRAPH_\nRezervat je bil ustvarjen za za\xc5\xa1\xc4\x8dito antilope eland (Taurotragus oryx). S ponovno naselitvijo se danes v Namibiji skupaj pojavljata dva nosoroga vrste beli nosorog (Ceratotherium simum) in \xc4\x8drni nosorog (Diceros bicornis), afri\xc5\xa1ki bivol (Syncerus), sabljasta (Hippotragus niger) in konjska antilopa (Hippotragus equinus), antilopa Damaliscus lunatus, leopardi in gepardi. Narava je zelo pestra: 90 vrst sesalcev, ve\xc4\x8d kot 200 vrst ptic, 13 vrst \xc5\xbeab, 3 vrste \xc5\xbeelv, 34 vrst ku\xc5\xa1\xc4\x8darjev, 45 vrst ka\xc4\x8d, pribli\xc5\xbeno 140 vrst li\xc5\xa1ajev, vsega 497 rastlinskih vrst. V parku je veliko grmovja in savanskih dreves.\n_START_SECTION_\n\xc4\x8clove\xc5\xa1ka naselitev\n_START_PARAGRAPH_\nPrvi \xc4\x8dlove\xc5\xa1ki prebivalci so bili Sani, ki so zapustili skalne risbe, za katere verjamejo, da so stare ve\xc4\x8d tiso\xc4\x8d let. Majhno pleme Sanov je \xc5\xbeivelo na planoti na svoj tradicionalni na\xc4\x8din do poznih 1960-ih._NEWLINE_Predgorje je bilo ena ve\xc4\x8djih prelomnic v zgodovini Namibije. Leta 1904 je bila bitka pri Waterbergu, ko so Hereri skupaj z Nami izgubili svojo zadnjo in najve\xc4\x8djo bitko proti nem\xc5\xa1kim kolonialnim silam. Nad njimi je bil zagre\xc5\xa1en genocid, skoraj dve tretjini prebivalstva je izgubilo \xc5\xbeivljenje in okoli tiso\xc4\x8d jih je zbe\xc5\xbealo v britanski Bechuanaland (zdaj Bocvana), kjer so dobili azil. Grobove nem\xc5\xa1kih vojakov, ki so izgubili \xc5\xbeivljenje v bitki za Waterberg, so \xc5\xa1e vedno vidni v bli\xc5\xbeini turisti\xc4\x8dnega kampa Bernabe De La Bat ob vzno\xc5\xbeju parka.'